Üldkohtu (kaheksas koda) 9. detsembri 2014. aasta otsus – Ferriere Nord vs. komisjon
(kohtuasi T‑90/10)
Konkurents – Keelatud kokkulepped – Betoonisarruste (varrastena või rullides) turg – ST artikli 65 rikkumise tuvastamise otsus pärast ESTÜ asutamislepingu kehtivuse lõppemist määruse (EÜ) nr 1/2003 alusel – Hindade ja maksetähtaegade kehtestamine – Tootmise või müügi piiramine või kontrollimine – Oluliste menetlusnormide rikkumine – Komisjoni pädevus – Kaitseõigused – Rikkumise tuvastamine – Trahvid – Korduvus – Kergendavad asjaolud – Koostöö – Täielik pädevus
1.                     Institutsioonide aktid – Õigusliku aluse valik – Liidu õigusnormid – Selguse ja ootuspärasuse nõue – Õigusliku aluse sõnaselge äramärkimine – Komisjoni otsus, milles tuvastatakse ST artikli 65 rikkumise pärast ESTÜ asutamislepingu kehtivuse lõppemist ja milles määratakse ettevõtjale karistus – Õiguslik alus, milleks on määruse nr 1/2003 artikli 7 lõige 1 ja artikli 23 lõige 2 (ST artikli 65 lõige 1; nõukogu määrus nr 1/2003, artikli 7 lõige 1 ja artikli 23 lõige 2) (vt punktid 59 ja 63)
2.                     Keelatud kokkulepped – Kartellikokkulepped, mille suhtes ratione materiae ja ratione temporis kohaldatakse ESTÜ asutamislepingu õiguskorda – ESTÜ asutamislepingu kehtivuse lõppemine – Vaba konkurentsi korra järjepidevus EÜ asutamislepingu alusel – Komisjoni kontrolli jätkumine määruse nr 1/2003 õiguslikus raamistikus (ST artikli 65 lõige 1; nõukogu määrus nr 1/2003) (vt punktid 64–80)
3.                     Institutsioonide aktid – Ajaline kohaldamine – Menetlusnormid – Materiaalõigusnormid – Eristamine – ESTÜ asutamislepingu kehtivuse lõppemine – Konkurentsieeskirjade kohaldamise otsus, mis on vastu võetud pärast niisuguse kehtivuse lõppemist ja mis puudutab enne kehtivuse lõppemist aset leidnud asjaolusid – Õiguskindluse ja õiguspärase ootuse kaitse põhimõtted – Enne ESTÜ asutamislepingu kehtivuse lõppemist tekkinud õiguslikud olukorrad – ESTÜ asutamislepingu õiguskorra kohaldamine (ST artikli 65 lõige 1; Euroopa Liidu põhiõiguste harta, artikli 49 lõige 1) (vt punktid 81, 82, 85–87 ja 121)
4.                     Euroopa Liidu õigus – Põhimõtted – Kergema karistuse tagasiulatuva kohaldamise põhimõte – Liidu õiguse üldpõhimõtete hulka kuuluv ja liidu põhiõiguste hartas sätestatud põhimõte (Euroopa Liidu põhiõiguste harta, artikli 49 lõige 1) (vt punkt 90)
5.                     Keelatud kokkulepped – Liikmesriikidevahelise kaubanduse mõjutamine – Hindamiskriteeriumid – Hindamine koos mitme niisuguse teguri alusel, millel eraldi ei oleks tingimata määravat mõju – Liikmesriigi kogu territooriumi hõlmavad keelatud kokkulepped – Mõjutamise tugev eeldus (ST artikli 65 lõige 1; EÜ artikli 81 lõige 1) (vt punktid 92–95 ja 98–103)
6.                     Konkurents – Haldusmenetlus – Kaitseõiguste tagamine – Põhimõtte ulatus – Rikkumise tuvastamist käsitleva komisjoni esimese otsuse tühistamine – Uue otsuse vastuvõtmine muu õigusliku aluse ja varasemate ettevalmistavate aktide alusel – Lubatavus – Kohustus vastuväidetest uuesti teatada – Puudumine – Kohustus tuletada sõnaselgelt meelde võimalust paluda ärakuulamist ärakuulamise eest vastutava ametniku poolt – Puudumine (ST artikkel 65) (vt punktid 118, 119, 122–124, 130 ja 139–141)
7.                     Konkurents – Haldusmenetlus – Vastuväiteteatis – Kohustuslikud andmed – Kaitseõiguste tagamine – Trahvi kaasa tuua võivate peamiste faktiliste ja õiguslike asjaolude äramärkimine – Õiguse olla trahvisumma kindlaksmääramise küsimuses ära kuulatud seisukohalt piisav äramärkimine – Kohustus mainida sõnaselgelt kavatsust kasutada raskendava asjaoluna korduvust – Puudumine (nõukogu määrus nr 1/2003, artikli 27 lõige 1) (vt punktid 132–135)
8.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Raskendavad asjaolud – Korduvus – Aegumistähtaja määramata jätmine välistab proportsionaalsuse põhimõtte rikkumise (nõukogu määrus nr 1/2003, artikli 23 lõige 2; komisjoni teatis 98/C 9/03) (vt punkt 137)
9.                     Komisjon – Kollegiaalsuspõhimõte – Ulatus – Konkurentsieeskirju kohaldav otsus – Komisjoni töökorra, millega kehtestatakse keeltekasutuse kord, rakenduseeskirjad – Rikkumine – Mõju puudumine – Ilma lisadeta teatavaks tegemine – Kollegiaalsuse põhimõtte rikkumine – Puudumine – Otsuses endas õiguslikult piisavalt esitatud asjaolud (EÜ artikkel 219; komisjoni töökord, artiklid 15 ja 16) (vt punktid 158 ja 166–168)
10.                     Institutsioonide aktid – Komisjoni õigusaktid – Pädevus – Ulatus – Pädevus võtta vastu akt, mis hõlmab pädevust seda muuta kooskõlas asutamislepingus ette nähtud pädevus- ja menetlusnormidega (vt punkt 189)
11.                     Keelatud kokkulepped – Kooskõlastatud tegevus – Mõiste – Koordineerimine ja koostöö, mis on vastuolus iga ettevõtja kohustusega otsustada sõltumatult, millisel viisil ta turul tegutseb – Teabe vahetamine konkurentide vahel – Eeldamine, et teavet kasutatakse turutegevuse kindlaksmääramiseks – Otsese seose puudumine kooskõlastatud tegevuse ja tarbijahindade vahel – Mõju puudumine (ST artikli 65 lõige 1) (vt punktid 202–206, 248, 252 ja 307)
12.                     Keelatud kokkulepped – Mitmeosaline rikkumine, millel on nii keelatud kokkuleppe kui kooskõlastatud tegevuse tunnused – Üks kvalifikatsioon „kokkulepe ja/või kooskõlastatud tegevus” – Lubatavus (ST artikli 65 lõige 1) (vt punktid 206, 207 ja 209)
13.                     Konkurents – Haldusmenetlus – Komisjoni otsus rikkumise tuvastamise kohta – Tõendi laad – Kaudsete tõendite kogumile tuginemine – Nõutava tõendusjõu tase seoses üksikult võetud tõenditega – Kaudsete tõendite kogumile üldhinnangu andmise lubatavus (ST artikkel 65) (vt punktid 208–210)
14.                     Konkurents – Haldusmenetlus – Komisjoni otsus rikkumise tuvastamise kohta – Teise sarnases olukorras oleva ettevõtja rikkumise tuvastamata jätmine – Mõju puudumine (ST artikkel 65; nõukogu määrus nr 1/2003, artikkel 23) (vt punktid 247 ja 277)
15.                     Keelatud kokkulepped – Osalemine konkurentsivastase eesmärgiga koosolekutel – Asjaolu, mis võimaldab kartellikokkuleppes osalemist tuvastada olukorras, kus ei ole vastuvõetud otsustest taganetud – Avalikult mitteseotuks lugemine – Kitsendav tõlgendamine (ST artikli 65 lõige 1) (vt punkt 251)
16.                     ESTÜ – Hind – Hinnakirjad – Avaldamise kohustus – Kooskõla kartellikokkulepete keeluga (ST artikkel 60 ja ST artikli 65 lõige 1) (vt punktid 267–269)
17.                     Institutsioonide aktid – Põhjendamine – Kohustus – Ulatus (ST artiklid 15 ja 36) (vt punkt 275)
18.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Kriteeriumide siduva või ammendava loetelu puudumine (nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1 A) (vt punkt 286)
19.                     Konkurents – Trahvid – Summa – Kindlaksmääramine – Keeruline majanduslik hinnang – Komisjoni kaalutlusruum – Kohtulik kontroll – Õiguspärasuse kontroll – Ulatus (nõukogu määrus nr 1/2003, artikli 23 lõige 2; komisjoni teatis 98/C 9/03, punktid 1 A ja 1 B) (vt punktid 286 ja 296–298)
20.                     Konkurents – Trahvid – Suunised konkurentsieeskirjade rikkumise korral määratavate trahvide arvutamise meetodi kohta – Õiguslik vorm – Käitumisnorm, millega kaasneb komisjoni enda kaalutlusõiguse piiramine – Kohustus järgida võrdse kohtlemise, õiguspärase ootuse kaitse ja õiguskindluse põhimõtteid (komisjoni teatis 98/C 9/03) (vt punktid 288–290)
21.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Rikkumise kvalifitseerimine väga raskeks– Rikkumise laadil põhineva kriteeriumi eriti oluline roll – Asjaomase kaubaturu suurusel põhineva kriteeriumi autonoomia puudumine – Rikkumise kvalifitseerimine väga raskeks vaatamata selle piirnemisele üheainsa liikmesriigi territooriumiga – Lubatavus (nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1 A) (vt punktid 303, 304 ja 308)
22.                     Keelatud kokkulepped – Keeld – Rikkumised – Ühe rikkumise koostisosadeks olevad kokkulepped ja kooskõlastatud tegevus – Vastutus sama rikkumise raames teiste ettevõtjate toime pandud tegude eest – Lubatavus – Kriteeriumid – Arvessevõtmine rikkumise raskuse hindamisel (ST artikli 65 lõige 1) (vt punkt 316)
23.                     Konkurents – Trahvid – Summa – Kindlaksmääramine – Kriteeriumid – Rikkumise kestus – Selle arvesse võtmata jätmine, et ettevõtja ei osalenud ühes keelatud kokkuleppe osas mõnda aega süüks pandud ajavahemiku jooksul – Lubamatus – Liidu kohtu täieliku pädevuse teostamine – Trahvi vähendamine (nõukogu määrus nr 1/2003, artikli 23 lõige 2) (vt punktid 317 ja 320–325, resolutsiooni punkt 1)
24.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Kergendavad asjaolud – Ettevõtja passiivne või käsutäitja roll – Hindamiskriteeriumid – Ettevõtja passiivse või käsutäitja rolli puudumine (nõukogu määrus nr 1/2003, artikli 23 lõige 3; komisjoni teatis 98/C 9/03, punkt 3) (vt punktid 327, 328 ja 330)
25.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Kergendavad asjaolud – Ettevõtja ähvardamine ja talle avaldatud surve – Välistamine (nõukogu määrus nr 1/2003, artikli 23 lõige 3; komisjoni teatis 98/C 9/03, punkt 3) (vt punkt 329)
26.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Raskendavad asjaolud – Korduvus – Mõiste – Aegumistähtaja puudumine – Õiguskindluse põhimõtte rikkumine – Puudumine – Komisjoni kaalutlusõigus – Rikkumise ja korduva rikkumise vahel kulgenud aja arvestamine – Kriteeriumid (nõukogu määrus nr 1/2003, artikli 23 lõige 3; komisjoni teatis 98/C 9/03, punkt 2) (vt punktid 335 ja 340–349)
27.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Raskendavad asjaolud – Korduvus – Mõiste „sama laadi rikkumised” – Ühelt poolt EÜ asutamislepingu ja teiselt poolt ESTÜ asutamislepingu rikkumised – Hõlmamine – Esimese rikkumise väiksem raskus võrreldes korduva rikkumisega – Tähtsusetus korduvuse tuvastamiseks (nõukogu määrus nr 1/2003, artikli 23 lõige 3; komisjoni teatis 98/C 9/03, punkt 2) (vt punktid 350, 351 ja 354–360)
28.                     Institutsioonide aktid – Põhjendamine – Kohustus – Ulatus – Trahvide määramise otsus – Nende hindamistegurite väljatoomine, mis võimaldasid komisjonil hinnata rikkumise raskust ja kestust – Piisav väljatoomine (ST artikkel 15; nõukogu määrus nr 1/2003, artikkel 23) (vt punktid 363–365)
29.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Raskendavad asjaolud – Korduvus – Trahvi põhisumma suurendamise määr – Komisjoni kaalutlusruum – Kohtulik kontroll – Ettevõtja passiivne või käsutäitja roll – Tähtsusetus trahvisumma suurendamiseks korduvuse alusel (nõukogu määrus nr 1/2003, artikli 23 lõige 3; komisjoni teatis 98/C 9/03, punkt 2) (vt punktid 367–373)
30.                     Konkurents – Trahvid – Õiguslik raamistik – Kindlaksmääramine – Komisjoni varasem otsustuspraktika – Soovituslik laad – Võrdse kohtlemise põhimõte – Arvessevõtmise tingimused – Varasemate juhtumitega samasugused asjaolud (ST artikkel 65; nõukogu määrus nr 1/2003, artikli 23 lõige 2) (vt punktid 374 ja 410)
31.                     Kohtumenetlus – Hagimenetluse algatusdokument – Vorminõuded – Vaidluseseme määratlemine – Ülevaade fakti- ja õigusväidetest – Analoogilised nõuded väite põhjendamiseks esitatud argumentidele (Üldkohtu kodukord, artikli 44 lõige 1) (vt punktid 378 ja 379)
32.                     Konkurents – Trahvid – Summa – Kindlaksmääramine – Kriteeriumid – Trahvisumma vähendamine vastutasuna süüdistatud ettevõtja koostöö eest – Tingimused – Komisjoni kaalutlusõigus – Kohtulik kontroll – Ulatus – Komisjoni kaalutlusõiguse ilmselge ületamine (nõukogu määrus nr 1/2003, artikli 23 lõige 3; komisjoni teatis 96/C 207/04) (vt punktid 386–396)
33.                     Konkurents – Trahvid – Summa – Kindlaksmääramine – Trahvi vähendamine vastutasuna süüdistatud ettevõtja koostöö eest – Esimene ettevõtja, kes esitab määravaid tõendeid, mida on võimalik vahetult kasutada peamise tõendusmaterjalina – Esitatud tõendite piisavust puudutava tingimuse puudumine (nõukogu määrus nr 1/2003, artikli 23 lõige 3; komisjoni teatis 96/C 207/04, punkti B alapunkt b) (vt punktid 401–405)
34.                     Konkurents – Trahvid – Summa – Kindlaksmääramine – Trahvi määramata jätmine või vähendamine vastutasuna süüdistatud ettevõtja koostöö eest – Sellise käitumise esinemise vajalikkus, mis lihtsustas komisjonil rikkumist tuvastada – Komisjoni kaalutlusõigus – Faktiväidete vaidlustamine – Lihtsustamise puudumine (nõukogu määrus nr 1/2003, artikli 23 lõige 3; komisjoni teatis 96/C 207/04, punkt D) (vt punktid 411–415)
Ese
Esimese võimalusena nõue tühistada komisjoni 30. septembri 2009. aasta otsus K(2009) 7492 (lõplik) [ST] artikli 65 kohase menetluse kohta (juhtum COMP/37.956 – raudbetooni sarrusevardad, uuesti vastuvõtmine), mida on muudetud komisjoni 8. detsembri 2009. aasta otsusega K(2009) 9912 (lõplik), ning teise võimalusena nõue tühistada see otsus osaliselt ja vähendada hagejale määratud trahvi summat.
Resolutsioon
1.
Kehtestada Ferriere Nord SpA-le määratava trahvi summaks 3 421 440 eurot.
2.
Jätta hagi ülejäänud osas rahuldamata.
3.
Jätta Ferriere Nord kohtukulud tema enda kanda ja mõista temalt välja kolm neljandikku Euroopa Komisjoni kohtukuludest. Jätta üks neljandik komisjoni kohtukuludest tema enda kanda.